

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅՈՒՆ**

**Ո Ր Ո Շ Ո Ւ Մ**

23 մարտի 2023 թվականի N - Ն

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2004 ԹՎԱ-  
ԿԱՆԻ ՄԱՐՏԻ 4-Ի N 318-Ն ՈՐՈՇՄԱՆ ՄԵՋ ԼՐԱՑՈՒՄՆԵՐ ԵՎ ՓՈՓՈԽՈՒԹՅՈՒՆՆԵՐ ԿԱՏԱՐԵԼՈՒ ՄԱՍԻՆ

 -------------------------------------------------------------------------------------------------------

Հիմք ընդունելով «Նորմատիվ իրավական ակտերի մասին» Հայաստանի Հանրապետության օրենքի 34-րդ հոդվածը` Հայաստանի Հանրապետության կառավարությունը ո ր ո շ ու մ է.

1. Հայաստանի Հանրապետության կառավարության 2004 թվականի մարտի 4-ի «Պետության կողմից երաշխավորված անվճար և արտոնյալ պայմաններով բժշկական օգնության և սպասարկման մասին» N 318-Ն որոշման (այսուհետ` որոշում) մեջ կատարել հետևյալ լրացումները և փոփոխությունները՝

1) որոշման 4-րդ կետը «առողջապահության նախարարին`» բառերից հետո լրացնել «ոչ ուշ, քան» բառերով.

2) որոշման N 1 հավելվածի 7-րդ կետը «հետծննդյան շրջանում» բառերից հետո լրացնել «/42 օր/» բառերով.

3) որոշման N 2 հավելվածի 2-րդ կետի 6.1-ին ենթակետը «տարեկան գումարը» բառերից հետո լրացնել «կամ Հայաստանի Հանրապետության առող­ջա­պահության նախարարի հրամանով տվյալ ծրագրի ծավալների շրջանակ­նե­րում ըստ միջոցառումների կամ ենթամիջոցառումների չափաքանակներ սահման­ված լինելու դեպքում՝ տվյալ միջոցառման կամ ենթամիջոցառման համար հաստատված չափաքանակը.» բառերով.

4) որոշման N 2 հավելվածի 2-րդ կետի 9-րդ ենթակետը «արտոնյալ» բառից հետո լրացնել «պայմաններով» բառով.

5) որոշման N 2 հավելվածի 5-րդ կետի առաջին ենթակետից հանել «պայմանագրային» բառը.

6) որոշման N 2 հավելվածը լրացնել հետևյալ բովանդակությամբ նոր՝ 5.1-ին կետով.

«5.1. Սույն հավելվածի 5-րդ կետով ամրագրված ֆինանսավորման հիմնա­կան սկզբունքները չեն տարածվում սույն հավելվածով սահմանված պայմա­նագրա­յին գումարով բյուջեի չսահմանափակման սկզբունքով ֆինանսավորվող միջոցառումների կամ ենթամիջոցառումների վրա:».

7) որոշման N 2 հավելվածի 12-րդ կետի 1-ին ենթակետը լրացնել հետևյալ բովանդակությամբ նոր՝ «ժա», «ժբ» և «ժգ» պարբերություններով.

«ժա. սրտամկանի սուր ինֆարկտի անհետաձգելի վիրահատական բուժում (կորոնար անոթների ստենտավորում),

ժբ. գլխուղեղի սուր կամ ենթասուր իշեմիկ կաթվածների բուժում,

ժգ. աորտայի անևրիզմաների պատռվածքների և (կամ) շերտազատումների վիրահատություններ:».

8) որոշման N 2 հավելվածի 12-րդ կետի 2-րդ ենթակետը «ծառայությունների» բառից հետո լրացնել «՝ բացառությամբ սույն որոշման N 5 հավելվածով հաս­տատ­ված խմբերի և ծառայությունների» բառերով.

9) որոշման N 2 հավելվածի 13-րդ կետի 1-ին ենթակետը շարադրել հետևյալ խմբագրությամբ.

«1) բնակչության բոլոր խմբերին (բացառությամբ բնակչության սոցիալա­պես անապահով ու առանձին (հատուկ) խմբերի ցանկում ընդգրկված անձանց) արտոնյալ պայմաններով, Հայաստանի Հանրապետության առողջապահության նախարարի հրամանով սահմանված կարգով տրամադրվում են բժշկական օգնության և սպասարկման հետևյալ տեսակները և ծառայությունները՝

ա. անհետաձգելի բժշկական օգնության ծառայություններ,

բ. մաշկային և սեռական ճանապարհով փոխանցվող հիվանդությունների բժշկական օգնության ծառայություններ,

գ. ուռուցքաբանական և արյունաբանական հիվանդությունների բժշկական օգնության ծառայություններ,».

10) որոշման N 2 հավելվածի 13-րդ կետի 1-ին ենթակետը լրացնել հետևյալ բովանդակությամբ նոր՝ «է» պարբերությամբ.

«է. սրտի անհետաձգելի վիրահատությունների ժամանակ կատարվող աորտակորոնար շունտավորման բժշկական օգնության ծառայություններ:».

11) որոշման N 2 հավելվածի 29-րդ կետը լրացնել հետևյալ բովան­դա­կութ­յամբ նոր՝ 4-րդ ենթակետով.

«4) պայմանագրային գումարի չսահմանափակման սկզբունքով փոխհա­տուց­վող ծրագրերում, գերակայություն ունեցող բժշկական օգնության և սպա­սարկ­մ­ան առանձին տեսակների համար, Հայաստանի Հանրապետության առող­ջա­պահության նախարարի հրամանով կարող են սահմանվել տարեկան չափա­քանակներ:».

12) որոշման N 2 հավելվածի 32-րդ կետը «սկզբունքներն են» բառերից հետո լրացնել «(բացառությամբ պայմանագրային գումարի չսահմանափակման սկզբուն­քով փոխհատուցվող միջոցառումների, ենթամիջոցառումների)» բառերով.

13) որոշման N 2 հավելվածի 33-րդ կետի 1-ին ենթակետի «ա», «գ», «դ» պարբերություններից հանել «գյուղական բնակավայրերում» բառերը.

14) որոշման N 2 հավելվածի 36.1-ին կետը շարադրել հետևյալ խմբագրությամբ.

«36.1. Պայմանագրային գումարով բյուջեի չսահմանափակման սկզբունքը կիրառվում է Հայաստանի Հանրապետության պետական բյուջեի «Առողջա­պա­հու­թյուն» բաժնի «Զինծառայողներին, ինչպես նաև փրկարարական ծառայող­ներին և նրանց ընտանիքների անդամներին բժշկական օգնության ծառայություն­ներ», «Մանկաբարձական բժշկական օգնության ծառայություններ», «Հեմոդիա­լիզի և պերիտոնեալ դիալիզի անցկացման ծառայություններ», «Սրտի անհե­տաձգելի վիրահատություններ» ծրագրերի, ինչպես նաև «Առողջության առաջ­նային պահպանման» ծրագրի ըստ մարդաշնչի փոխհատուցվող միջոցառում­ների/ենթամիջոցառումների վրա, իսկ գումարները նախատեսվում են բյուջե­տային ծախսերի տնտեսագիտական դասակարգման «Նպաստներ» հոդվածով:».

15) որոշման N 2 հավելվածի 36.7-րդ կետը լրացնել հետևյալ բովանդա­կու­թյամբ նոր պարբերությամբ.

«Սույն կետի մասով Հայաստանի Հանրապետության առողջապահության նախարարի հրամանով առանձին միջոցառումների կամ ենթամիջոցառումների մասով չափաքանակների սահմանված լինելու դեպքում որպես հաստատված տարեկան գումար ընդունվում է տվյալ միջոցառման կամ ենթամիջոցառման հաստատված մեծությունը:»,

16) որոշման N 4 հավելվածի 2-րդ կետի 6-րդ ենթակետի «բ» պարբե­րու­թյունը «հետազոտություններ,» բառից հետո լրացնել «՝ բացառությամբ Հայաս­տանի Հանրապետության կառավարության 2018 թվականի ապրիլի 12-ի N 405-Ն որոշմամբ սահմանված կարգով համապատասխան տարածքային զինվորական կոմիսարի կողմից ուղեգրված զորակոչային տարիքի անձանց» բառերով.

17) որոշման N 4 հավելվածի 2-րդ կետը «ծառայությունների» բառից հետո լրացնել «և շահառուների» բառերով.

18) որոշման N 4 հավելվածի 2-րդ կետը լրացնել հետևյալ բովանդակությամբ նոր՝ 12-րդ ենթակետով.

«12) Հայաստանի Հանրապետության օլիմպիական և օլիմպիական ընտա­նի­քի մարզաձևերի ազգային հավաքականների անդամների բժշկական օգնու­թյուն և սպասարկում:».

19) ուժը կորցրած ճանաչել որոշման N 5 հավելվածի 3-րդ կետի 6-րդ ենթակետը.

20) որոշման N 5 հավելվածի 7-րդ կետը «(կորոնար անոթների ստեն­տա­վորում)» բառերից հետո լրացնել «, աորտայի անևրիզմաների պատռվածքների և (կամ) շերտազատումների վիրահատությունների» բառերով.

21) որոշման N 12 հավելվածը լրացնել հետևյալ բովանդակությամբ նոր՝   
10-րդ կետով.

«10. Սույն հավելվածի իմաստով տուժած անձինք են համարվում՝

1) պատերազմական գործողությունների հետևանքով տարհանված Հայաս­տանի Հանրապետության և Արցախի Հանրապետության քաղաքացիները.

2) Արցախի Հանրապետությունում հաշվառված քաղաքացիները՝ Արցախի Հանրապետության առողջապահության նախարարության կողմից տրված էլեկտրո­նային ուղեգրի առկայության դեպքում.

3) Հայաստանի Հանրապետությունում կամ Արցախի Հանրապետությունում հայտարարված արտակարգ իրավիճակներում կամ ռազմական կամ ահաբեկ­չա­կան գործողությունների արդյունքում խեղում, վնասվածք, հիվանդություն ստաց­ած անձինք՝ արտակարգ իրավիճակներում կամ ռազմական կամ ահաբեկ­չական գոր­ծո­ղ­ությունների արդյունքում ստացած խեղման, վնասվածքի, հիվանդության մասով:»:

2. Սույն որոշումն ուժի մեջ է մտնում պաշտոնական հրապարակման օրվան հաջորդող տասներորդ օրը։

3. Սույն որոշման գործողությունը տարածվում է 2023 թվականի հունվարի  
 1-ից ծագած հարաբերությունների վրա:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ՎԱՐՉԱՊԵՏ Ն. ՓԱՇԻՆՅԱՆ

Երևան